經數:一七六四

經名:大般涅槃經議記卷第五

頁數:七五一

上	欄

過餘始學故名爲大. 文中先明始修之小. 菩

薩住於初地已下明其出世所成之大. 就所

修中有二問答. 前一問答明修非大. 後一問

答辯明所修非大所以. 前中先問. 頗有菩薩

住大涅槃得慈悲心非是大不. 菩薩人大. 涅

槃法大. 依此所得應當是大而有非者. 理在

難知故爲此問. 下佛答之. 言有總答. 若於下

別. 是名得慈. 非大下結別中應先辯修得

義然後辯文. 義有三門. 一就生緣以明修得.

二就法緣. 三就無緣衆生緣中得有二種.

一離欲得. 二方便得. 離欲得者凡夫先來曾

依諸禪修四無量. 後退諸禪無量亦失. 後斷

下結. 得上禪時本失無量. 與禪俱得名離欲

得. 雖復得之而未現前. 更起方便修習乃現

名方便得. 修之云何. 先分衆生以爲七品.

怨親各三謂下中上. 中容爲一故有七品. 良

以中人無多階異故合爲一. 此經及與毘婆

沙論同爲七品. 人言九品當應謬耳. 修法云

何. 經論不同. 依如成實. 修前三種在先於彼

上親所起. 乃至末後上怨所成. 親所易益. 怨

難利故. 至第七品卽名爲捨. 以平等故. 是義

云何. 先緣上親欲與上樂. 於中親所欲與中

樂. 於下親所欲與下樂是第一品. 次緣中親

欲與上樂. 於下親所欲與中樂. 於中人所欲

與下樂是第二品. 如是次第乃至末後於上

怨所同前六品齊與上樂. 修慈旣然. 悲喜亦

爾. 唯有拔苦慶喜爲異. 前之六品唯得名慈

乃至名喜. 至第七品拔苦與樂慶物義邊名

慈悲喜. 平等義邊卽名爲捨. 若依毘曇. 修前

中	欄

三種與成實同. 然彼宗中至第七品正得名爲

慈悲及喜三行成就. 不得名捨. 以是親想非

是中容. 忘懷心故以非捨故別須修習. 修法

如何. 先緣中人而修捨想是第一品. 以中人

所先無怨親易修捨故. 次緣下怨而修捨想

是第二品. 次緣中怨而修捨想是第三品. 次

緣上怨而修捨想是第四品. 怨想易遣故倂

除之. 次緣下親而修捨想是第五品. 次緣中

親而修捨想是第六品. 後緣上親而修捨想

是第七品. 前六是其修捨方便. 後一捨成. 以

其最後上親所成. 故雜心中說捨無量爲無貪

性. 親想難離故後除之. 毘曇如是. 大乘法中

與曇毘同. 故地持中前三之外別修捨心. 問

曰. 前三益衆生心可須修習. 後一是其背化

之心何勞修乎. 釋言. 若不修捨無量. 是則前

三雖能齊益. 多先益親後及其怨. 又無捨心

益親心易利怨心難. 爲除是過故須修捨. 又

無空捨前之三種便成愛見故須修捨. 衆生緣

慈修之如是. 次修法緣法緣之中義別有

七. 一觀衆生唯是五陰事相之法無我無人而

修慈心. 二觀衆生唯是五陰生滅法數無我無

人. 三觀衆生體是因緣假名法數如土木城

無我無人. 四觀衆生觀是妄相虛幻之法如

□□婆城無我無人. 五觀衆生體是妄想情

有之法如夢所見無我無人. 六觀衆生體是眞

實如來藏性緣起集成五陰法數無我無人.

七觀衆生體是眞實如來藏性緣起法界無我

無人修習慈心. 餘亦如是次明無緣. 無緣

有四. 一觀五陰虛假無性. 二觀五陰空寂無

下	欄

相乃至因緣假名亦無. 三觀五陰妄想所見

由來無法. 四觀五陰體是眞如. 從本已來

不起不滅而修慈心. 餘亦如是. 修成之義具

應如此. 但今文中唯就生緣以辯修相. 餘略

不論. 衆生緣中唯明修慈. 餘略不辯. 文中

有二. 一分慈境. 二於上親下約境修慈. 境中

初先據要分三. 後離爲七. 三中菩薩於諸衆

生三品分別總以標擧. 親怨中人列其名字.

下分此三以之爲七. 親中分三謂上中下. 怨

憎亦爾. 卽以爲六. 中品不分是以不論. 通之

爲七. 下約修慈. 於上親中與增上樂是第一

品. 於中下親亦復平等與增上樂. 卽是第二

及第三品. 第四一品於中人所與增上樂. 文

略不說. 於上怨中與少分樂. 於中怨所與中

品樂. 於下怨所與增上樂. 是第五品. 如是轉

修於上怨中與中品樂. 於中下怨等與上樂.

是第六品. 轉復修習於上中下等與上樂. 是

第七品. 下重顯之. 若上怨中與上樂者名慈

心成辯後異前. 菩薩爾時於父母所及上怨

1所得平等心顯其成相. 上來別竟. 是名下

結自下第二辯前所修非大所以. 迦葉先

問. 世尊何緣得如是慈猶不名大. 下佛爲釋.

以難成故不名大者略釋非大. 何以故下廣

釋非大. 於中初法. 如豌豆下四喩顯之下

次明其所成是大. 文別有二. 第一正明所成

是大. 二先得世下擧小顯大. 前中菩薩住於

初地名曰大慈就處總指. 下別顯之. 言何以

故徵前起後. 下對釋之. 句別有三一於闡

提大惡衆生堪忍不瞋故名大慈. 先擧闡提

經數:一七六四

經名:大般涅槃經議記卷第五

頁數:七五二

上	欄

次明不瞋. 以是下結二能廣益故名爲大.

除無利益名大慈者明能拔苦. 欲與利樂名

大悲者明能與樂. 餘處多說慈能與樂悲能

拔苦. 今以何故說慈拔苦悲與樂乎. 釋言. 慈

心正欲與樂. 若不除苦樂則不生故說除苦.

又與樂故苦事不起故說除苦. 悲心正欲拔

衆生苦. 若不與樂苦則不去故說與樂. 又除

苦故樂事得生故說與樂. 於生心喜名大喜

者. 則生得利等皆慶之故名大喜. 捨中汎論

具有七種. 一心性平等名之爲捨. 二於衆生

捨離一切怨親之□故名爲捨. 三見衆生究

竟解脫放捨名捨. 四捨一切貪瞋等過故名

爲捨. 五證空平等捨離衆相故名爲捨. 六以

己善根施與衆生名之爲捨. 七利衆生無所

□望故名爲捨. 故維摩云. 有所福祐無所□

望故名爲捨. 今此且依三義釋之. 無所擁護

名爲大捨是前第二捨離怨親. 以無偏親故

無擁護. 若不見我法相己身見一切法平等

名捨是前第五行空平等名之爲捨. 自捨己

樂施與他人是名大捨是前第六捨五善根與

他名捨. 問曰. 已善云何施他. 願以己善饒益

於彼. 後得樂時如願能益故名爲施. 此是第

二廣益名大四三唯四無量能令已下能生

廣行故名爲大. 唯四能令增長具足六波羅

蜜辯勝過劣. 餘不必爾擧劣顯勝上來正

明所成是大. 自下第二擧小顯大. 先得世間

四無量心然後乃發三菩提心方得出世正明

菩薩從小入大. 因世已下總以結之

自下第五明四無量實益不虛. 迦葉先作無

中	欄

益之難. 後佛明益. 難中有三. 一明慈觀不眞.

二若非虛妄實與樂下明慈無實益. 三若實

不得樂如佛所說我念往下執因疑果前中

初法次喩後合. 下結明虛. 法中世尊除無利

益牒前大慈. 與利樂者牒前大慈. 實無所爲

略顯不眞. 如是思惟卽是虛等廣顯不眞. 喩

中有五. 合文可知. 雖口發下結以明虛第

二難中若非虛妄實與樂者以理1定佛. 而諸

衆生何故不以佛菩薩力一切受樂卽事以徵

第三難中執因疑果. 若當眞實不得樂者

牒上虛因. 如弗說下擧其實果. 若不實者云

何得與此義相應執因疑□果. 就擧果中如佛

說等別明慈果. 獨修慈心乃得下結. 別中

先明修慈生梵. 次爲帝釋. 後作輪王. 生梵正

報. 帝釋輪王是餘殘果. 餘文可知下佛先

嘆. 說偈下答. 答中還三. 一對上後難辯明慈

心有實果報. 二夫修慈者實非妄下對上初

難明其慈觀是實不虛. 三迦葉白菩薩思惟

悉是眞下對前第二辯明慈心有實利益

初中四偈. 其第一偈對一衆生明其劣慈. 其

第二偈對一切生以顯勝悲. 先擧悲心. 是名

已下嘆以顯勝. 後之兩偈擧他廣施對上劣

慈比校不及. 顯前勝悲果實無窮. 設使五通

明福田淨. 五通行淨故偏擧之. 悉滿大地彰

福田多. 有自在主奉施所安. 象馬種種明施

物廣. 其自在主能爲廣施故偏擧之. 此施得

果雖復無量. 欲比向前一衆生中所修一慈.

十六分中不及其一. 肉能令加. 十六亦是一

數之門. 如一斤物十六兩等. 於彼劣慈尙不

下	欄

相比. 何肉勝悲第二段中夫修慈者實非

妄想諦是眞實總明慈實. 若是聲聞緣覺已

下別明慈實. 慈若有無非有無下就實嘆勝.

初總可知別中初先開列兩門. 若是聲聞

緣覺之慈是名虛妄. 是第一門擧妄題眞. 雖

復生心不能實益故名虛妄. 諸佛菩薩是實

不虛. 是第二門辯眞異妄

下廣顯之. 云何知耶徵前起後. 云何得知二

乘慈虛佛菩薩實. 下對顯之. 先廣後門明佛

菩薩慈是眞實. 慈若無常是聲聞下廣上初

門辯明聲聞緣覺慈虛. 明佛菩薩慈是實中

先明菩薩慈是眞實. 能爲善者名實思下明

佛慈實. 菩薩慈中三門辯實. 一有實用故名

爲實. 二能爲實治故名爲實. 三能生實行故

名爲實. 初中先別. 當知下結. 別中觀土以爲

金等約就外法以明實用. 觀實衆生爲非生

等約就內法以明實用

第二段中先問. 次辯. 以是下結. 辯中謂能斷

除煩惱總明實治. 夫修慈下別明實治

第三段中四無量心能爲一切諸善根本總明

慈等能生實行. 下別顯之. 別中且就一慈以

論. 餘類可知. 於中先明出生大乘不共善法.

聲聞緣覺菩薩諸佛慈爲本下出生三乘共行

善法前不共中四無量心皆能出生. 且論

慈行. 慈行實能生一切善. 且說布施. 若不見

貪無緣生慈若不生慈則不能施反明無慈不

能行施. 以施因下順明有慈故能行施. 此

言略少. 若且應言由見貧窮故生慈心. 由生

慈心故能行施. 以施因緣令生得樂所謂

經數:一七六四

經名:大般涅槃經議記卷第五

頁數:七五三

上	欄

已下廣辯施相. 先列施物. 如是施時心無繫

下明其施心. 心中有二. 一自行心淨. 二菩薩

施時慈心等下化他心淨. 自中依如相續解

脫說施有五. 一者無障. 亦名無疑. 謂行施時

斷離□障. 二者無顧. 不心名利及與恩報. 三

者無過. 修行施時不離煩惱無方便過. 四無

妄想. 心無分別. 五□向菩提. 今此具有先

明無障. 如是施時心無繫縛明其無□. 不生

貪著彰其無貪. 遠離此二故云無障. 次明□

向. 以施□向阿□菩提下明餘三. 無顧無

過合爲一門. 無妄想者別作一門. 文中初先

開列兩門. 心無依止是第一門. 略明無顧及

明無過. 妄想永斷是第二門. 略明無妄下

廣顯之. 先廣無依. 句別有八. 一不爲怖而行

布施. 二不爲名. 三不爲利. 四不心人天所受

快樂. 五不生□慢. 謂於受者及他人所不起

慢高. 六不望前人現在反報. 七不□他. 以其

實物如實施與. 八不心富貴. 此之八句廣上

無依. 此八句中第五不慢第七不□廣顯無

過. 餘顯無顧凡行施下廣前妄斷. 於中初

先正明離妄. 菩薩若見持戒以下擧過彰離

前 中初明不著有相. 雖不見下不著無相. 常

行施故

後中初法次喩後合. 法中初明由分別故不

能行施. 次明菩薩不行施故不具檀度. 後明

菩薩不具檀故不得菩薩喩中但喩向前初

句. 於中有四. 一由乞生□喩. 二其人下諸

佛菩薩敎修惠施喩. 三彼人下妄想分別喩.

四如是癡下分別妨施喩. 初中如人喩彼□

中	欄

者. 箭喩乞人. 由彼乞心發其□病名被毒箭.

第二段中諸佛菩薩親益其人名爲眷屬. 爲

令其人破離□病安住善法名欲安隱爲除毒

矣. 訪心施法名爲命醫. 敎依施法發遣乞者

名爲拔箭. 第三段中由生分別停其施意是

故說言且 待莫觸. 我今已下正顯分別. 於中

有三. 一分別乞人推其來處故言是箭從何

方來. 問其遣者故言誰射爲是刹利婆羅門

等. 二分別其行. 竹耶柳耶分別其戒. 戒有堅

軟. 堅者如竹. 軟者如柳. 其鏃鐵下分別其慧.

慧能破障故說爲鏃. 慧依敎生是故問言何

治所出. 慧有堅軟故復問言剛耶. 柔耶其毛

已下分別其定. 定能正心如毛直箭. 故以喩

之. 定必在人. 人有凡聖. 是以問言是何鳥翼

烏耶鷲耶. 三分別乞辭. 由彼乞辭能生□病

故說爲毒. 辭有自作他敎之別. 是故問言爲

從作生自然而有. 辭有美惡故言人毒蛇毒

耶. 此第三竟. 第四段中明由分別妨行施業.

是以呵言如是癡人竟未能知尋便命終合

中初言菩薩亦爾合初人也. 若行施時第二

段. 分別受等合第三段. 終不能下合第四段.

於中還三. 一由分別不能行施. 二不行施故

不具檀度. 三不具檀故不得菩提上來一

段自行心淨. 自下第二化他心淨. 於中初明

化他之心. 布施食時常作願下明化他心願.

中具明四無量心. 皆初法說. 後喩顯之. 願中

有八. 文顯可知

上來明慈出生大乘不共善法. 下次明慈出

生三乘共行善法. 於中初總次別後結. 總中

下	欄

聲聞緣覺等善慈爲根本明末依本. 菩薩修

慈能生如是無量善根明本生末. 慈爲衆生

修諸善行故生一切. 所謂下別. 於中先明生

二乘善. 菩薩佛智生大乘善. 二乘善中有方

便道見道修道及無學道. 從初乃至世第一來

明方便道. 方便道中初至三觀聲聞觀行. 十

二緣等緣覺觀行. ○等四心通明聲聞緣覺

觀行. 就初分中. 所謂不淨出息入息五停心

觀具應有五. 且擧此二. 無常生滅是其總相.

四念處者是其別相. 四念處觀依行次第. 先

別後總. 今據說時先總後別. 七方便者且就

色說. 餘類可知. 所謂觀色色集色滅色對治

道色味色過及與色出. 依如毘曇. 前四在於

四現忍心乃至見道. 後三修道. 若依成實. 此

七同在聞思地中. 三觀處者. 依如毘曇. 觀陰

界入名三觀處. 此觀在於總相念處. 若依成

實. 觀法無常苦與無我名三觀處. 此觀在於

四現忍中此等. 皆是聲聞觀行. 十二因緣無

我觀者是緣覺觀. [&FFFF]#頂已上二乘同觀更無

差別. 言見道者. 依如成實. 見四諦空名爲見

道. 若住毘曇. 見於四諦十六聖行從苦法忍

至道比忍此十五心名爲見道. 言修道者. 道

比智後重緣諦理斷諸煩惱名爲修道. 此句

是總. 正勤等別. 別中先明三十七品. 義通上

下. 今此偏就修道中說. 次說四禪. 廣如別章.

四無量心如上廣辯. 八解脫者. 內有色相外

觀色一. 內無色相外觀色二. 淨色解脫以爲

第三. 空處第四. 識處第五. 無所有處以爲第

六. 非想解脫以爲第七. 滅盡解脫以爲第八.

經數:一七六四

經名:大般涅槃經議記卷第五

頁數:七五四

上	欄

義如別章. 八勝處者. 分前三脫以爲八處. 內

有色相外觀色少是初勝處. 內有色相外觀

色多第二勝處. 內無色相外觀色少第三勝

處. 內無色相外觀色多第四勝處. 靑黃赤白

復以爲四. 通前八也. 八中初二是初解脫. 次

二是其第二解脫. 後四是其第三解脫. 一切

入者十一切入. 依餘經論. 靑黃赤白地水火

風是其八種. 空處識處復以爲二. 通前爲十.

若依此經. 於前十中除火一切加無所有以

爲十矣. 空無相願論說不同. 依如毘曇. 分十

六行以爲三門. 空無我行名爲空門. 滅下四

行爲無相門. 餘名無願. 若依成實. 觀法性空

名爲空門. 於此空中無相可取名無相門. 於

此空中無有貪心願行之心名無願門. 無諍

已下明無常道. 於中先明無諍三昧. 利根羅

漢觀察欲界一切衆生知起煩惱起將護心不

與其競名無諍三昧. 下明六通. 知他心智是

他心通. 及諸通者所謂身通天眼天耳. 知本

際者是宿命通. 下聲聞智及緣覺知是漏盡

通. 上來出生小乘善法. 問曰. 此明菩薩慈實

能生實行. 今云何說生二乘善. 菩薩亦修二

乘善故. 菩薩佛智生大業善. 上來別竟. 如是

下結. 如是等善慈爲根本結末依本. 以是義

下結慈是實. 若人問下重顯向前慈爲行本.

初先假問. 後對顯之. 以是義下重結慈心

上來廣明菩薩慈實. 自下廣明佛慈是實. 有

十六句. 一一句中先就慈行開出餘義. 次以

復義卽於慈心. 後以慈心卽於如來. 文顯可

知

中	欄

上來廣明諸佛菩薩慈是實竟. 下次廣前聲

聞緣覺慈是虛妄. 有十六句. 一一句中皆先

就慈辯無常苦無我等過. 次以彼過卽於慈

心. 後以彼慈卽聲聞人. 文亦可知

上來第二別明慈實. 悲若有無非有無下是

第三段就實嘆勝. 於中有二. 一嘆慈深. 二住

涅槃修如是慈. 雖復安於睡眠已下明修利

益前中初先正嘆慈深. 慈若不可思議已

下嘆其所學成慈不思. 就正嘆中慈若有無

非有非無辯慈體相. 諸佛菩薩有其眞實平

等大慈名之爲有. 攀緣心斷目之爲無. 離一

切相離一切性故名非有. 於一慈中備含法

界一切種德故曰非無. 如是已下牒以嘆深.

以此行深故非聲聞緣覺所思. 嘆所學中慈

若不思牒前類後. 法不思下正嘆所學成慈

不思. 法不思者嘆其敎法. 性不思者嘆其理

法. 如來不思嘆其果法. 亦可初二嘆所依法.

如來不思嘆所依人明修益中先明修益. 是

大涅槃微妙已下還嘆所學成前修益. 前中

先別. 夫修下結. 別中五句. 依餘經中說修慈

心有十一利. 謂臥安覺安天護人愛下毒不兵

水火不喪眠無惡夢死生梵天在所得利. 今

此文中別列五種. 餘總結之. 初言菩薩雖安

睡眠而不眠者是初臥安. 心寂似眠而實非

眠. 懃精進故釋不眠義. 雖常寤悟亦無寤者

第二覺安. 內心明了故名寤寤. 非是從眠始

得寤寤故名無寤. 以無眠故釋無寤義. 眠中

天護卽是第三天護義也. 諸天敬念故名爲

護. 菩薩不假名亦無護. 不行惡故釋不假護.

下	欄

眠無惡夢是第九利. 無不善等釋無惡夢. 命

終生梵是第十利. 隨化有生. 實則無之. 得自

在者釋無生義. 夫修慈者成如是德總結餘

六. 嘆所學中大涅槃經亦成如是無量功德

嘆所學法. 諸佛亦成無量功德嘆所學人. 良

以此等具無量德. 是故依之成慈無量

迦葉白下大段第三□答向前第二番難明慈

實益. 於中先明慈有實益. 夫無量者不可思

下就實嘆勝. 前中有三. 一明菩薩慈有實益.

二我說是慈有無量下明佛慈實益. 三以是義

故菩薩修慈卽是實下結以顯實. 初中迦葉

重難起發. 難辭同上. 初言菩薩所有是實聲

聞緣覺非眞實者牒佛前言. 下就設難. 一切

衆生何故不以菩薩威力等受快樂以實徵益.

若一切生不得樂下以無利益難破慈實. 下

佛答之. 初法次喩後合下結. 法中菩薩慈非

不益總答前問. 下別釋之. 於中先明衆生受

苦有定不定. 下約此二明益不等. 喩中如人

見師子等自然生畏喩見如來實能益者而得

利益. 夜行見杭亦生畏者喩見菩薩始學慈

者亦得利益. 此未明佛擧類菩薩. 下次合之.

如是諸人自然生畏牒前夜行見杭生畏 . 衆

生如是見修慈者自然受樂約以顯法. 以是

下結. 自下第二明佛慈實. 我說是慈有無量

門就寬通擧. 一慈門中備含法界一切種德

名無量門如上文說. □者卽是眞實思惟. 慈

卽大乘卽菩提等是無量門. 又復如彼維摩

經說. 行寂滅慈無所生故. 行不熱慈無煩惱

故. 乃至行於安樂慈等. 常知亦是無量門矣.

經數:一七六四

經名:大般涅槃經議記卷第五

頁數:七五五

上	欄

所謂通者隨別以標. 以無量中且就一通以

顯慈實. 如提婆下卽事顯之. 於中略擧八種

成事明慈實益. 悲喜如是. 類顯餘行. 何不論

捨. 捨行平等起益相微所以不說. 向前先明

菩薩慈實. 次明佛實. 以是義下就初以結

上來第一明慈實益. 下嘆顯勝. 無量不思正

嘆慈深. 下嘆餘義助成慈行. 菩薩所行不可

思議讚嘆慈因. 諸佛所行不可思議讚嘆慈

果. 大涅槃經不可思者讚嘆慈法

上來明其因分所修. 下次明其果分所成. 於

中初明四無量果. 八知見下明前所修七善

法果. 無量果中前三有行共得一重極愛之

果. 後一空行獨得一種空平等果. 前中有四.

一明菩薩修慈悲喜得住極愛一子之地. 二

迦葉白下拂去化跡成前極愛一子之義. 三

迦葉領解. 四如來述讚就初段中先總標

擧. 修慈悲喜得住極愛一子之地. 極愛一子

在於初地. 見善心喜名爲極愛. 睹惡愍念稱

曰一子. 下別顯之. 初先雙問. 下對釋之. 有五

復次. 前一復次解釋極愛. 後 四復次釋成一

子. 於中前三悲憐如子. 後一復次隨逐如子.

就前三中初見衆生起煩惱時悲憐如子. 於

中初喩次合後結二見造業悲憐如子. 初

先立喩. 法身未增名爲小時. 造惡在身名取

土等置於口中. 菩薩觀知名父母見. 懼招當

苦名恐爲患. 以定拔心名左捉頭. 巧智敎斷

名右挑出. 次合顯法. 菩薩如是合前父母. 見

諸衆生合前見已. 法身未增合前小時. 行身

等業合取土等置於口中. 則以智拔合右挑

出. 左手捉頭略而不合. 不欲令下合恐爲患.

中	欄

是故下結三見受苦悲憐如子. 先喩次合.

菩薩亦爾合前父母. 見一闡提合所愛子. 墮

於地獄合捨終亡. 願與俱生合與倂命. 何以

下釋. 是故下結下明隨逐. 先喩次合. 菩薩

如是合前父母. 見諸衆生合有一子. 若墮地

獄畜生餓鬼合前睡也. 造作善惡合行住等.

造善如行. 在惡如似住坐臥等. 常念不捨合

心常念. 若行諸惡不生瞋等合有罪咎. 善言

誘喩不加其惡. 是故下結

自下第二拂遣化跡. 迦葉先問. 問中先擧如

來所說彰已下解. 下出所疑徵問如來. 隨事

有二. 一以極愛徵佛昔日爲仙豫王殺婆羅

門. 二以極愛責佛今日呵罵調達. 就前難中

具應有四. 一問菩薩住一子地旣能如是. 佛

昔云何爲仙豫王斷絶爾許婆羅門命. 二問

爾時得此地不. 三問爾時若得此地應護衆

生何故斷命. 四問爾時若不得此極愛之地

何因緣故不隨地獄. 准答應爾. 但今文中唯

有三問. 略無第二. 文中雖無. 理必須之. 唯

難中句別有三. 一責如來等視一切如羅○

羅. 何緣呵罵提婆達多令生瞋□出佛身血.

二責如來何緣復記當墮地獄受罪一劫. 三

擧須菩提善護物心上責如來. 於中初先明

須菩提善護物心. 先 就乞食明護物心. 後就

行住坐臥四事明護物心. 次以須菩上類菩

薩. 後以菩薩上責如來. 菩薩若得一子地者

何緣如來發粗惡言使彼調達起重惡心

下佛答中先呵難辭. 次自勉過. 後正解釋. 汝

不應言如來爲生作煩惱緣是呵辭也. 迦葉

向言如來何故罵提婆達癡人無羞食人[&FFFF]#唾

下	欄

令生瞋恨名爲如來作煩惱緣. 故牒呵之

假使已下自勉過也. 有九復次. 初七復次假

喩勉過. 寧與毒下有一復次以理誡勸. 如來

眞下有一復次擧益□損. 眞實爲生斷除煩

惱. 云何爲作煩惱因緣下正解中依前兩

難次第辯釋. 就初難中依如上文但有三句.

具應有四. 備如向辯. 下依此四次第釋之

汝言往昔殺婆羅門牒向初句. 下釋有二. 一

擧畜肉人明已不殺. 尙不殺蟻肉婆羅門無

惡心故. 二常作下擧益□損明已不殺. 菩薩

常作種種方便惠施壽命總明益也. 夫施食下

約就六度別明化益. 以是義下總以結之

汝向所問殺婆羅門時得是地不牒第二句所

少之問. 准此牒辭向前定有. 我時已得當問

正答以愛念下釋第三句. 向前目言若得

此地則應護念何故斷命. 今明菩薩以愛念

故斷其命根非是惡心. 文中初言愛故斷命

是其總也. 譬如下別. 別中有二. 一以輕奪重

故非惡心. 先喩後合. 二常思下擧益□損. 於

中初言菩薩思惟以何因緣能令衆生發起信

等是巧殺心. 諸婆羅門命終已下是巧殺益

以是義下結已非殺有人堀下釋第 四句. 向

前問言若當爾時不得此地何因緣故不入地

獄. 然今且釋應有三義. 一於爾時已得此地

爲是不入. 二無惡心. 三以所殺婆羅門都

無善根爲是不入. 文中但彰後之二義. 初一

不論. 於中先明無惡心故不入地獄. 婆羅門

法殺害蟻下明婆羅門都無善根殺之不入三

品殺中爲是不入前中擧彼惡心殘害草木

等事入於地獄反顯自已於婆羅門無惡心殺

經數:一七六四

經名:大般涅槃經議記卷第五

頁數:七五六

上	欄

爲是不入. 文別有四. 一擧惡心殘害非情反

問迦葉入地獄不. 二迦葉正答明入地獄. 三

佛讚其言. 四以所答反顯自己無惡心故不

入地獄. 初段可知. 第二段中迦葉初先取意

以答. 如我解佛所說義者應墮地獄. 何以下

釋. 釋中先擧如來昔日明於非情不得惡心.

後明惡心故墮地獄. □皆先問後答可知. 第

三段中佛先嘆善. 後勸應持. 第四段中別有

四句. 一牒前惡心墮於地獄明己昔日實無惡

心爲是不入. 二何以下擧已憐益成無惡心.

先徵後辯. 三所以下顯憐益相. 先徵後辯. 善

知因緣諸方便者是巧殺智. 知殺因緣生其

善根名知因緣. 知加少苦後得大樂故曰方

便. 以方便力令種善者是巧殺益. 由殺墮獄

生其悔心名種善根. 四以是下結成昔殺非

惡心義

自下第二明婆羅門全無善根爲是殺之不入

地獄. 於中有三. 一擧外道三品邪殺. 二佛及

菩薩知殺三下□對前邪明三正殺. 三若有

能殺一闡提下明己昔日殺婆羅門不入三品

正殺之中. 以是義故不入地獄. 初段可知. 第

二段中先擧. 次列. 後辯其相. 明三品殺齊入

地獄不同外道. 第三段中別有四句. 第一汎

明殺闡提者不入三殺. 二彼諸下明婆羅門

悉是闡提. 三譬如下明殺闡提都無罪報. 先

喩後合. 四何以下明婆羅門是一闡提無信

等根是故殺之不入地獄. 問曰. 下說布施畜

生得百倍報施一闡提得千倍報. 是則闡提

勝過畜生. 何故殺之輕於畜生. 釋言. 施殺義

中	欄

應齊等. 而下文中言施闡提勝畜生者. 觀相

行施. 彼一闡提人報勝畜. 對之行施其心多

重故勝畜生. 今此文中言殺輕者. 觀根行殺.

以知闡提全無善根殺無惡意. 是故無罪. 不

同畜生

次釋後難. 明己實不罵提婆達示化爲之. 於

中初先牒問總呵. 何以下釋. 釋中有二. 一擧

化類答. 二我實不下就實正答

類中先擧口化類答. 二如我一時遊曠野下

擧身類答. 口中諸佛凡所發言不可思議總

以標擧. 下別顯之. 具應有八. 一柔軟實語於

化無宜如來不說. 二柔軟實語於化有宜如

來宣說. 三柔軟虛語於化無宜如來不說. 四

柔軟虛語於化有宜如來宣說. 五粗□實語

於化無宜如來不說. 六粗□非語於化有宜

如來宣說. 七粗□虛語於化無宜如來不說.

八粗□虛語於化有宜如來宣說. 今此文中

但有三句. 初先明其柔軟實語於化無宜如

來不說. 先辯語相. 文中最初少一柔軟. 或有

實者語當前事稱己心想. 爲世愛者□悅人

情. 言非時者不應物機. 言非法者不當法理.

不爲益者於人無宜. 前三雖好. 以後三過所

以不說. 次明粗□虛妄之言於化無宜如來

不說. 先辯語相. 粗□□前所少柔軟. 虛妄□

實. 不愛□愛. 非時三法不益同前. 下結不說.

第三明其粗□實語於化有宜如來宣說. 先辯

語相. 粗□同前. 眞實□虛. 時□非時. 法□

非法. 能爲利益□上不益. 不悅官前聞者不

愛. 次明宣說. 何以下釋  身業類中佛化無

量. 略擧七事. 文顯可知

下	欄

上來類答. 自下正等. 文別有四. 一佛自彰己

不罵調達. 二明調達實無所作. 三是故汝下

就前第一結呵難辭. 四汝於佛下對前第二

結勸捨疑. 初段可知. 第二段中初明調達實

非凡夫. 謂不愚癡乃至非是一闡提等. 次明

調達實非二乘. 後嘆顯勝. 非二乘境唯佛所

知. 後二可解

上來第二拂去化跡成其極愛一子之義. 自

下第三迦葉領解明問有宜. 初甘蔗喩明問

益已. 後眞金喩彰問益他. 前中先喩. 我亦如

是合煮甘蔗人. 從佛數聞合數煎煮. 下次合

其得種種味. 多得總合. 謂下別合. 言出味者

是出家樂. 離欲味者是遠離樂. 寂滅味者是

寂滅樂. 言道味者是菩提樂. 如地持說. 此四

種中初一是戒. 次二是定. 後一是慧. 亦可出

味明其出苦離欲斷集寂滅證滅道味修道

明益他中先喩後合. 如來亦爾合前眞金. 鄭

重諮問合數燒等. 則得見聞甚深義等合轉

明淨調和柔軟光色微妙. 令深行者受持奉

修無量衆生發菩提心. 合價難量深行奉修

起行心之無量發心. 起願心之是故名爲價

難量矣. 然後爲諸人天宗等合後乃爲人天

寶重

自下第四如來述讚. 先嘆問意. 以是義下明

己答意

涅槃義記卷第五

應永三年六月二日拭老眼補闕字了可哀

可哀

法印權大僧都賢寶(生年六十四)

經數:一七六四

經名:大般涅槃經議記卷第六

頁數:七五七

上	欄

涅槃經議記卷第六

墮淨影寺沙門釋慧遠述

下明捨果. 文別有三. 一問答略辨. 二問答廣

釋. 三住是地於一切法無滯□下釋顯地名.

略中迦葉初先領前問後起發. 修慈悲喜得

一子地是領前也. 修捨得何是問後也. 下佛

先讚. 後爲辯釋 . 修捨得住空平等起總以標

擧. 如須菩提就人類顯. 菩薩所得勝過須菩

以粗肉細且言如耳. 亦可須菩實是菩薩. 證

空淵深. 故就指斥. 下別顯之. 於中初法次

喩後合. 法中住空不見父等是衆生空. 不見

陰等是其法空. 衆生壽命復明生空. 與前何

別. 前離生性法空前得. 此離生相法空後得.

依法所成假生亦無. 喩文可知. 合中諸法亦

復如是無有父母乃至壽命就法以合明其空

義. 菩薩見下就人以合明得空地廣中先

問. 但問空理不問能見. 下佛答之. 文別有四.

一明空義. 二約空辯觀. 三從菩薩得如是下

就向後段結明觀益. 四我今於是衆中說下

就上初段結明說益初中空義開合非一.

今據一門且論十一. 前十相空. 後一眞空. 就

彼妄情所取法中以明空義名爲相空. 就眞

識中以辯空義名曰眞空. 亦得說言前十境

空後一智空. 1眞智空矣. 於妄分齊情外有

法. 破之顯寂. 故前十種就境明空. 據實以心

心外無法. 一切諸法皆卽眞心. 眞心體寂. 故

後一種就智說空. 故地論言一切法如說自

中	欄

體空名智自空. 就前十中初八以無破有爲

空. 第九以有遣無爲空. 第十以其非有非無

雙破有無名之爲空. 與地經中十平等同. 就

前八中初七明其衆生及法無性故空. 後一

明其衆生及法無相故空. 因緣假中而無定

性名無性空. 畢竟空中無因緣相名無相空.

就前七中初六明其衆生無性卽是生空. 後

一明其諸法無性卽是法空. 復前六中初五

就其現在觀空. 後一就其過去觀空. 現中初

三就內外事以觀空理. 後二就其有爲無爲

法相觀空就前三中衆生爲內. 非情爲外. 就

內法中觀無神主衆生壽命名爲內空. 未空

法體. 觀彼外法非我我所故名外空. 又復觀

彼舍宅叢林車乘等事虛假無實亦名外空.

未空法體. 內外合觀名內外空. 何故須合. 解

有兩義. 一隨人分別. 人有三種. 一著內情多

須敎觀內. 二著外情多須敎觀外. 三內外俱

著須敎合觀. 二就觀行始終分別. 凡夫本來

謂內有我故先觀內. 內未不得謂外有之故

復觀外. 向者觀內不及其外. 觀外之時復不

及內. 於此二中猶疑有我故須合觀. 問曰. 諸

法總知卽易. 別知則難. 故二乘人但能總相

知於苦等不能別知. 菩薩方能差別異知. 云

何今此先別後總. 釋言. 諸法有其二種. 一者

同相. 二者別相. 空無我等諸法齊2觀總通名

爲同相. 色受想等事相各異名爲別相. 於此

二中若欲尋同以知其別. 總易別難. 故先觀

總. 後觀其別. 若欲尋別以知其同. 別易總難.

故先別觀. 後爲總觀. 今依後門. 先別後總. 此

下	欄

前三種就事明空. 有爲無爲就法明空. 苦無

常等生滅法數是其有爲. 虛空數滅非數減

等是其無爲. 有爲法中無我我所名有爲空.

非空法體. 無爲法中無我我所名無爲空. 是

中亦未空其法體. 問曰. 向前內外等中離合

爲三. 今此有爲無爲法中何故不然. 釋言. 准

3置理亦無傷. 但今爲明內外二法同是有故.

合觀則易. 是故第三內外總觀有爲無爲. 有

無位別. 合觀則難. 故無總矣. 此前五種就現

觀空. 無始空者更無別法. 但就過去觀前五

空名無始空. 何不就當說無終空. 准*置應

得. 故地持中三世俱觀. 但今爲明過去之法

起患根本. 無始已來所執著處故須觀之. 過

現旣空. 類後可知. 不就後說無終空矣. 又三

世法次第相生. 過爲現本. 現爲當本. 現法易

觀故先觀之. 現由過生. 故就其本說無始空.

本壞末隨. 故不就後說無終空. 又問者爾六

通之中亦應如是但知過現. 何用天眼知未

來乎. 釋言不類. 六通知事. 三世事別故須別

知. 此觀空理. 理同可推故不別論. 上來六種

明其生空. 次辯法空. 言性空者觀法虛假無

有自性名爲性空. 上來七門是無性空. 無所

有者見因緣相亦無所有名無所有空. 此無

相空. 是以下言如人無子名之爲空. 非是就

子明無性空. 亦如貧人無物名空. 非是就物

明無性空. 上來八空以無破有. 第一義空以

有破無. 名前八空爲第一義. 一切諸法空而

常有. 故非定無. 非定無故無第一義自性可

得. 是故名爲第二義空. 上來九空別破有無.

經數:一七六四

經名:大般涅槃經議記卷第五

頁數:七五八

上	欄

第十空空有無雙遣. 又前九空遣有無性. 第

十遣其有無別相. 前有及無二俱是空故曰

空空. 是義云何. 因緣之法有無同體. 以同體

故無法爲有有法爲無. 無爲有故有卽非有.

有爲無故無卽非無. 非有非無故曰空空. 此

前十門破遣情相以明空理. 第十一空就實

辯空. 眞心離相故名爲空. 又眞識中曠備法

界□沙佛法. 是諸佛法同一體性互相集成.

未有一門別守自性. 故說爲空. 法界皆空. 空

寧不大. 是以就實說爲大空. 但就實中經說

不同. 地經之中就隱論之. 故彼宣說阿梨耶

識以爲大空. 此就顯時. 故說波若以爲大空.

卽彼眞識顯爲波若. 非是妄治緣照波若. 波

若體寂故曰大空上來明空. 下約辨觀. 先

觀內空. 於中初問次辯後結. 辯中義三. 文別

有四. 言義三者. 一觀內中無彼妄計衆生壽

命常樂我淨. 二於此空中無其外物. 三於此

空中無佛法僧及與佛性. 以此相空未及實

故. 始從內空乃至無始例有此三. 但於空中

所無異耳文別四者. 一觀內中無有父母

衆生壽命乃至無彼妄情所討常樂我淨. 二

於此空中無佛法僧. 三於此空中無外財物.

問曰. 內中無外財物應是互無. 今以何義說

爲理空. 釋言. 內中無外財物實是互無. 但今

於彼內空之中無外財物. 故是理空. 下外空

中無內物等類皆同爾. 應當知之. 四於此空

中無其佛性. 是內法中雖有佛性窮實明有

而是佛性非內非外隨相說無. 今此正明內

中無人未辯餘義故佛性. 是中唯應說性

中	欄

非內非外乘論. 所以下釋. 先問後斷. 以性常

住故非內非外. 良以內空隨法治空. 佛性是

常. 與彼全別所以不在次觀外空. 外亦如

是擧後類前. 三義同前故云如是. 無有內法

彰其異義. 向前宣說內空之中無外財物. 今

此宣說外空之中無內陰法. 有斯異耳次

觀內外. 內外如是擧後類前. 三義同一故曰

如是. 唯有已下解釋如來法僧佛性不在三

空. 於中先擧. 何以下釋. 是故下結. 是名內外

總以結之有爲空中先牒次釋. 後總結之.

釋中有爲悉皆是空是總釋也. 所謂下別. 別

中二義備如上辯. 一有爲法中無彼橫計衆

生壽命常樂我淨. 二於此空中無內外事. 三

於此空中無佛法僧及與佛性. 文中先明無

內外事. 常樂已下明無妄計常樂我淨衆生

壽命. 如來已下明此空中無佛法僧及與佛

性. 第一義者猶是佛性. 相不及實是故皆空.

是中已下別釋此空無佛性義. 文顯可知

無爲空中先問. 次辯. 後總結之. 辯中無爲悉

皆是空總以標擧. 所謂下別. 別中三義備如

上辯. 一無爲空中無有橫計衆生壽命常樂

我淨. 是中未空無爲法體. 二於此空中無內

外事及有爲法. 三於此空中無佛法僧及與

佛性義. 唯此三文有六句. 一明此空中無苦

無常不淨無我有爲之法. 所謂已下少一無

字. 若具應言謂無無常苦無我等. 二明此空

中無陰界入內外之事. 三明此空中無衆生

壽命此正所空. 四重就初句明無有爲有漏

之法. 王重就第二明無一切內外之事. 六明

下	欄

此空中無佛法僧及與佛性. 佛等四法非是

有爲亦非無爲略以標擧. 性善下釋性是善

故非無爲者. 就無爲中虛空非數滅體是無

記. 佛等是善. 故不在中. 之無爲中世俗等智

斷結數滅體雖是善以粗淺故. 佛等不同. 如

此之義今略不論. 常非有爲. 理在易知. 是中

正應明非無爲. 有爲是其無爲家對. 乘以論

之無始空中先問起發. 起辯. 後結. 辯中生

死無始悉空總以標擧. 所謂下別. 別中三義

備如上辯. 初明無彼妄情所計常樂我淨衆

生壽命. 二明此空中無佛法僧及與佛性. 三

明此空中無彼內外有爲無爲一切諸法. 文

中但明無無爲法. 餘略不論就性空中初

問起發. 次辯. 後結. 辯中菩薩觀一切法本性

皆空總以標擧. 謂陰下別. 謂陰界入無常苦

等擧有爲法. 常樂我淨擧無爲法. 常樂我淨

有其二種. 一是方便常樂我淨從緣修生本

無自性. 二者自體常樂我淨性出自古. 今就

初門宣說性空. 後門卽是大空所攝. 今此不

論. 如是等法不見本性總就明空. 從緣始集

本無自性是以不見. 此等卽說法體無性. 不

同前六法中無人. 雖說性空未空因緣假名

之相. 故不同後無所有空. 問曰. 向前六空之

中□簡如來法僧佛性. 此性空中何故不然.

釋言. 今此通就報果常樂我淨以明性空. 常

樂我淨是佛法僧所以不簡. 又佛常樂我淨

報果通亦名性. 以是義故相不簡佛性. 下餘

空中不簡例然無所有中先問. 次辯. 後總

結之. 辯中先明假名人相本無所有. 愚癡人

經數:一七六四

經名:大般涅槃經議記卷第五

頁數:七五九

上	欄

下明其因緣假名法相本無所有. 前中先喩.

如人無子言舍空者子相亦無. 不但無性. 畢

竟觀空無有親愛約之顯法. 此無人相不同

前六空無人性. 後中先喩愚癡之人言諸方

空明其所異. 愚人雖說諸方是空. 於事分齊

方實不空. 貧窮之人言一切空彰其所同. 貧

窮之人言無物者物相亦無. 非直無性. 如是

所計或空不空重辯前喩. 貧人所計實無所

有故言或空. 愚人所計事實不空名或不空.

下約顯法. 菩薩觀空如貧無物一切皆空. 不

同愚人不空言空第一義中先問. 次辯. 後

總結之. 辯中初先明第一義. 後就說空. 前中

初先就眼說空. 後類諸法. 後中先問. 何等名

爲第一義空. 有業有報故非定無. 非定無故

第一義空. 以其因緣假有破無. 不將性有而

破彼無. 故復說言不見作者. 如是下結就

空空中先問. 次辯. 後總結之. 辯中四句. 一寄

對顯深. 乃是聲聞緣覺迷處. 二正辯其相. 是

有是無是名空空就詮辯理. 是有牒前第一

義空. 第一義空以有破無故言是有. 言是無

者牒前八空. 前八空中以無破有故曰是無.

就此有無以說空義故曰空空. 是是非是是

名空空破詮顯理. 前句雖復就詮辯理非留

彼詮故復破之. 是向有是. 是向無是. 兩俱非

是方名空空. 非留有無說爲空空. 是義云何.

已如上辯. 因緣諸法有無同體. 以同體故說

無爲有說有爲無. 無爲有故有卽非有. 有爲

無故無卽非無. 非有非無故曰空空. 三十

住下就人顯深. 十住菩薩尙通少分猶如微

中	欄

塵. 何肉餘人. 四如是空空亦不同下寄對顯

異. 聲聞所得論說不同. 毘曇法中說聲聞人

先觀五陰非我我所直名爲空. 後觀前智亦

復非是我及我所故曰空空. 成實法中先觀

生法空無自性直名爲空. 後觀前智亦空無

性故曰空空. 今此所論離有無相故曰不同.

上來十空與地經中十法平等其義相似. 彼

中初一總相明空. 餘九是別. 別中初七以

無破有同此初八. 彼中第八以有破無同此

第九. 彼中彼一以非有無雙破有無同此空

空就大空中先問. 次辯諸佛菩薩滅觀

波若. 離一切相離一切性故名爲空. 言離相

者如淨醍□. 體雖是有而無靑黃赤白等相.

亦如一切衆生心識. 體雖是有而無大小長

短等相. 此亦如是. 無何等相. 謂非有相. 亦非

無相. 非非有相. 非非無相. 非有無俱相. 亦無

自相. 亦無他相. 亦無非自他相. 亦無自他俱

相. 如是一切妄心分別悉不相應. 言離性者

此波若中曠備法界□沙佛法. 是諸佛法同

一體性. 以同體故無有一法別守自性. 故名

爲空. 此空深廣是以言大. 又龍樹云. 十八空

觀名小智慧門. 滅觀波若名大智慧門. 大慧

體寂故名大空. 此義猶是地經之中自體本

空智自空矣. 是名下結. 上來第二廣明空觀

自下第三結明觀益. 爲此觀時得住空地

四我今下結明說益. 謂說空時十□河沙

諸菩薩等得住空地前略次廣自下第三

釋顯地名. 文有三句. 前二離障淸淨如空故

名空地. 後一攝德寬廣後故曰空地. 就前

下	欄

三中初離癡見. 後離貪瞋. 先喩後合. 第三句

中先喩後合. 文皆可知自下次明七善法

果. 以修七善化他智故成就出世一切智德

是其果也. 於中初明具八知見. 得何利下得

四無□. 前八知見所知寬廣名一切智. 後四

無□所知自在名無□智. 隨相分別. 由前知

時知足自知知衆及與知尊卑故具八知見.

由前知法及知義故得四無□. 通則俱得. 八

知見中先總後別. 於一切法亦則亦知是其

總也. 於中略以二門分別. 一辯知見同異之

義. 二明知見取法差別. 言同異者知之與見

通釋是一. 分別有異. 異有五種. 一約1明智

以別其異. 如下文說智慧了法名之爲知. 天

眼照境說以爲見. 二約一境始終分別. 初解

名知. 窮證顯了方名爲見. 三約一境是非分

別. 如下文說知行邪法得解脫者無有是處

名之爲知. 知行邪法必墮地獄所知決了故

說爲見. 餘亦如是. 四約別境粗細分別. 如

下文說不善因果色粗易了觀□分明說之爲

見. 善法因果微細難識觀照難明說之爲知.

如善不善世出世間小乘大乘若因若果皆亦

如是. 五約別境深淺分別. 世諦粗淺知之顯

了說名爲見. 眞諦幽深見之難明故說爲知.

故下文中知常無常苦樂等相名之爲見. 了知

佛性如來法身說名爲知. 又復二諦差別易

了觀照分明說之爲見. 一實深玄照見難明說

名爲知. 知見同異. 辨之略爾. 次明知見取法

差別. 別有三種. 一知而不見. 如下文說知諸

衆生習行邪法. 不見其人得解脫果. 如是一

經數:一七六四

經名:大般涅槃經議記卷第五

頁數:七六○

上	欄

切. 二亦見亦知. 如下文說見生造惡墮於惡

道. 知生修善生於天人及得解脫. 如是一切.

三亦見亦知不見不知. 如下文說隨俗言說

有男女等可見可知. 若隨聖人□藏之言. 無

有男女舍宅等事不可見知. 如是一切. 何故

不說見而不知. 知易見難. 但見皆知. 故不說

之. 知見取法有此差別. 今此總中據要卽擧.

是故直言亦見亦知若行下別. 別中初先

開列章門. 第二總結. 第三廣辨. 第四總結. 前

開門中1准結應有八門. 然今文中少一若說

故但有七. 就八門中初一知非. 後七知是. 前

知非中若行緣者. 知2邪法緣是不得出離解

脫故曰行緣. 後知是中. 初二知其因果道理.

後五其修行之法. 就前二中若性若相此

之一門知其二諦法相道理了知佛性名之爲

性. 知其苦樂常無常等法相差別目之爲相.

若因若緣此之一門知因果事. 知惡因緣墮

於惡道善業因緣生於善趣及得解脫故曰因

緣. 就後五中. 初一知其修心次第. 次一知其

所依之人. 次二知其所修行業. 後一知其所

依之法. 就初修心次第之中. 心是衆生信樂

之心. 根是衆生大小乘根. 依此所生世俗善

法名爲禪定. 依此所生出世聖道說以爲乘.

此四知人修心次第始終相成故合爲一. 其

次一門所依人中若知識者知佛菩薩爲善知

識. 其次兩門所修行中初若持戒知其戒行.

下說3其有身戒心慧. 今略擧戒. 言若施者知

其施行. 末後所少若說一門知4行依法. 上來

別竟如是等法一切知見總以結之下次廣

中	欄

辯. 與前不次. 先廣初門. 若行若緣住是地中

知而不見總以標擧. 下辯其相. 先廣明知. 後

顯不見. 文相可解下次超廣第三因緣. 復

次菩薩亦見亦知總以標擧. 下別顯之. 行邪

墮惡粗顯易了. 觀□分明故說爲見. 修善得

脫微隱難識觀照難明. 故不名見說以爲知.

下次□廣第二門中若性若相. 復次菩薩亦

見亦知總以標擧. 下別顯之. 常無常等是其

世諦. 法相粗顯易可辨了. 知之分明故名爲

見. 無常苦等是生死法. 常樂我等是佛方便

涅槃之法. 如來法身衆生佛性深細難測. 知

之難明. 故不名見但說爲知. 於中先明知佛

法身. 後明知性次廣第四心根禪乘. 復次

菩薩亦見亦知總以標擧. 下別顯之. 於此門

中智知名知. 眼見名見. 初知衆生心根禪乘

正廣前門. 後見衆生生死出沒對以論之. 前

中初問次辯後結. 辯中知生信心成者解前

若心. 心於大乘5斷前若根. 依根趣法故說爲

心. 乘根別. 所趣各異. 今擧心大. 小略不論.

是人順等解於向前若禪若乘. 順流是禪. 逆

流正住及與到岸是前乘也. 修世八禪是凡

夫法. 隨順生死故名順流. 修習聖道出離生

死故名逆流乃至到岸. 下辯可知. 見中初問

次辯後結. 辯中初言菩薩修梵明見所依. 以

淨天眼擧其能見. 下明所見. 初見衆生造惡

下墜. 次見衆生修善上昇. 後見衆生轉輪出

沒. 從三塗出還入三塗名闇入闇. 從三塗出

上生人天名闇入明. 捨人天身墜落三塗名

明入闇. 善趣相入名明入明自下超廣第

下	欄

六若戒. 前直擧戒. 今此具明身戒心慧. 復次

菩薩亦知亦見總以標擧. 下別顯之. 初知衆

生修身戒等正廣前門後. 見不修行身戒心

等對以論之. 就前知中先辯後結. 辯中有二.

一見修吾身戒心慧淸淨行故轉重令輕. 身

戒心慧廣如下辯. 二云何下見修懺悔滅罪

行故轉重令輕. 先問後辯. 懺悔發露是滅罪

行. 後更不作□愧成就是防過行. 供養三寶

是歸善行. 常自呵責是悔過行. 以是業緣轉

重令輕. 見中初問次辯後結. 辯中有二. 一見

不修身戒心慧淸淨行故轉輕令重. 二是人

少思不能懺下見其不修懺悔發露滅罪行故

轉輪令重下次□廣第五門中若善知識

彼善知識有其三品. 一下品知識. 知而不見

謂從種性乃至九地諸菩薩等知一切生皆有

佛性. 雖復知之而爲煩惱覆蔽己心不能得

見. 二中品知識. 所謂十住諸菩薩等知諸衆

生皆有佛性見不明了. 如夜所見喩以顯之.

三上品知識. 謂佛如來見一切生皆有佛性

見之了了下次超廣第八若說. 復有見知

不見不知總以標擧. 下別顯之. 隨世語言. 有

其男女甁[&FFFF]#車乘舍宅等事可以知見. 名見

名知. 依於聖人破相密語無男女等可見可

知. 名不知見下次廣辯第七若施. 有知不

見總以標擧. 下辯其相. 依敎世諦有施可解

故名爲知. 知所捨則名知所施. 知供三寶名

知供處. 知受施人名受知者. 知施爲因後受

果報名知因果. 知如是等名爲知施. 於第一

義無施可見故名不見. □前可見. 上來廣辯